ຮູບເງົາ Star Wars ພາກ The Force Awakens ສ້າງລາຍໄດ້ ມະຫາສານ ເປັນເງິນ 1 ຕື້ໂດລາ ໃນທົ່ວໂລກ
ໃນທົ່ວໂລກ, ຮູບເງົາ Star Wars ພາກ The Force Awakens ໄດ້ສ້າງ ລາຍໄດ້ມະຫາສານ ເປັນເງິນ 1 ຕື້ ໂດລາ, ຊຶ່ງເກືອບເຄິ່ງໜຶ່ງ ແມ່ນໄດ້ມາຈາກ ສຫລ ປະເທດດຽວ.
ຈະເປັນ ການສະແດງກ່ຽວກັບກຸ່ມດວງດາວ ທີ່ຢູ່ຫ່າງໄກ ອອກໄປຫຼາຍ, ແຕ່ ວ່າຜົນງານ ການທຳລາຍສະຖິຕິ ໃນວັນ ຄຣິສມາສ ຂອງມັນແມ່ນ ເປັນຂອງຂັວນຢູ່ເທິງໂລກນີ້ ຢ່າງ ໜ້າປະທັບໃຈສຳລັບບໍລິສັດ Walt Disney ເຊິ່ງໄດ້ຊື້ເອົາ ສິດທິພິເສດ ໃນການສາຍຮູບເງົາຈາກ ບໍລິສັດ Lucasfilms ຂອງທ່ານ George Lucas ໃນປີ 2012 ພາກ The Force Awakens ຕອນນີ້ແມ່ນເປັນຜູ້ຊະນະເລີດ ໃນ ການຂາຍປີ້ ເຂົ້າຊົມຮູບເງົາໃນວັນຄຣິສມາສ ຂອງທະວີບ ອາເມຣິ ກາເໜືອ ດ້ວຍມູນຄ່າ 49 ລ້ານ 3 ແສນໂດລາ, ລື່ນ ສະຖິຕິວັນ ຄຣິສມາສ ແຕ່ກ່ອນ ທີ່ໄດ້ 24 ລ້ານ 6 ແສນ ໂດລາ ທີ່ເປັນຮູບເງົາຂອງ Sherlock Holmes ສະແດງໂດຍ Robert Downey, Jr ໃນປີ 2009 ໃນທົ່ວໂລກ, ຮູບເງົາ Star Wars ພາກ The Force Awakens ໄດ້ສ້າງ ລາຍໄດ້ ມະຫາສານ ເປັນເງິນ 1 ຕື້ໂດລາ, ຊຶ່ງເກືອບເຄິ່ງໜຶ່ງເປັນເງິນ 440 ລ້ານ 4 ແສນໂດລາ ແມ່ນໄດ້ມາຈາກ ສະຫະລັດ ປະເທດດຽວ ຮູບເງົາເລື່ອງ Star Wars The Force Awakens ແມ່ນເຂົ້າສາຍໃນໂຮງໜັງ ໃນເວລາ ດຽວກັນນັ້ນ ມີອີກຫຼາຍຮູບເງົາທີ່ເຂົ້າສາຍພ້ອມກັນລວມມີເລື່ອງ Concussion ສະແດງ ໂດຍ Will Smith, ເລື່ອງ Joy ສະແດງໂດຍ Jennifer Lawrence, ຮູບເງົາຂອງຜູ້ກຳກັບ Quentin Tarantino ຊື່ວ່າ The Hateful Eight ແລະ ເລື່ອງ The Revenant ນຳສະແດງໂດຍ Leonardo DiCaprio ໃນຂະນະ ທີ່ອຸດສາຫະກຳຮູບເງົາ ແຂ່ງຂັນກັນເພື່ອ ການສະເໜີຊື່ເຂົ້າ ໃນງານ ປະກວດ ເອົາລາງວັນ Academy Awards ທີ່ໃກ້ຈະມາເຖິງນີ້ ບໍລິສັດ Disney ແມ່ນກຳລັງສ້າງເນື້ອທີ່ໆສວນສະໜຸກຂອງພວກເຂົາເຈົ້າ ເພື່ອບັນຈຸຫຸ່ນຍົນ ມະນຸດ ຫຼື Android ແລະ ສິ່ງທີ່ມີຊີວິດຈາກຕ່າງດາວຂອງຮູບເງົາເລື່ອງ Star Wars ທີ່ມີ ຊີວິດ ຊີວາຂຶ້ນໃນໜ້າຈໍຮູບເງົາໃນປີ 1977